এবার SIR শুনানিতে ডাক পড়ল ত্বহা সিদ্দিকির

ওয়েবডেস্ক-  এসআইআর (SIR Hearing) ডাকে বিশিষ্টদের তালিকায় এবার যুক্ত হলেন রাজনীতিবিদ ত্বহা সিদ্দিকি (Taha Siddiqui) । বৃহস্পতিবার নির্বাচন কমিশন (Election Commission)  ফুরফুরা শরীফের পীরজাদাকে (Furfura Sharif’s Peerzada) এই নোটিস ধরিয়েছেন। ত্বহা জানিয়েছেন, বৃহস্পিতবার এসআইআর শুনানির নোটিস আমাকে দেওয়া হয়েছে। শুনেনি আমার আব্বার নামেও নাকি নোটিস আসবে! যদিও তিনি মারা গিয়েছেন’।

ত্বহা সিদ্দিকিকে শুনানিতে ডাকা নিয়ে জানাজানি হতেই রাজনৈতিক মহলে জোর চাঞ্চল্য। কমিশনের বিরুদ্ধে স্থানীয়দের একাংশ তাদের ক্ষোভ উগরে দিয়েছেন। তাদের অভিযোগ কমিশন এসআইআরের নামে সাধারণ মানুষকে অযথা হয়রানি করছে। তাদের অভিযোগ, কেন্দ্রের বিজেপি সরকার আর কমিশন এই দুই মিলে যোগসাজশ করে বিশেষ করে মুসলিম সম্প্রদায়ের মানুষকে হেনস্থা করা হচ্ছে। বাংলার পরিযায়ী শ্রমিকদের উপরেও রাজ্যে বাইরে বিজেপি শাসিত রাজ্যগুলিতে হয়রানি করা হচ্ছে। খুনও করা হচ্ছে। বাংলার বলার অপরাধে শাস্তির খাঁড়া নেমে আসছে।

আরও পড়ুন-  অ্যাডমিট কার্ড গ্রহণযোগ্য নয়! কী করণীয় জানাল কমিশন

উত্তরপ্রদেশে বাংলার সিঙ্গুরের শ্রমিককে খুনকে অভিযোগ উঠেছে। প্রাণে বেঁচেছেন তাঁর স্ত্রী। হুগলির সিঙ্গুরের দেওয়ানভেরি গ্রামে প্রবল উত্তেজনা তৈরি হয়েছে।  সেই ঘটনা নিয়েও সরব হয়েছেন ফুরফুরা শরিফের পীরজাদা।  কেন ভিন রাজ্যে গিয়ে বাংলার শ্রমিকদের এইভাবে হেনস্থা করা হবে, সেই  নিয়েছেন প্রশ্ন তুলেছেন ত্বহা সিদ্দিকি। সরকার কী হচ্ছে? বিজেপির ইন্ধনেই এই সব হচ্ছে বলে একাধিক অভিযোগ তুলেছেন তিনি।